15/07/2019 | Administración LocalMunicipal
Cambre
Pleno do 8.7.2019.-Determinación dos cargos da Corporación a desempeñar en réxime de dedicación exclusiva e parcial, retribucións, réxime de dedicación, e fixación das contías a percibir en concepto de asistencia e indemnizacións

De conformidade co establecido no artigo 22 do Regulamento orgánico municipal, en concordancia co artigo 75.5 da Lei 7/1985, do 2 de abril, reguladora das bases do réxime local, dáse publicidade ao acordo adoptado polo Pleno municipal, en sesión extraordinaria de data 8 de xullo de 2019, respecto da determinación dos cargos da Corporación a desempeñar en réxime de dedicación exclusiva e parcial, as súas retribucións, réxime de dedicacións, así como fixación das contías a percibir en concepto de asistencias e indemnizacións, acordo que se transcribe a continuación: «Primeiro. –Determinar os seguintes cargos da Corporación para o seu desempeño en réxime de dedicación exclusiva cos dereitos e as obrigas que iso comporta, e coa retribución bruta anual (sen ter en conta a antigüidade a aboar pola administración de orixe en caso de servizos especiais) seguinte: – Concellería da Área de Urbanismo e Obras: 40.000,00 €. – Concellería da Área de Economía, Facenda e Recursos Humanos: 29.000,00 €. – Concellería da Área de Servizos e Seguridade Cidadá: 29.000,00 €. – Concellería da Área de Benestar Social: 29.000,00 €. – Concellería da Área de Desenvolvemento Socioeconómico: 29.000,00 €. – Concellería con delegación especial dos servizos de Turismo e Patrimonio, incluídos na Área de Presidencia: 29.000,00 €. – Concellería con delegación especial do servizo de Desenvolvemento Asociativo, incluído na Área de Presidencia: 29.000,00 €. – Concellería con delegación especial do servizo de Cultura, incluído na Área de Cultura, Deportes e Xuventude: 29.000,00 €. – Concellería con delegación especial dos servizos de Medio Ambiente e Mobilidade, incluídos na Área de Educación, Medio Ambiente, Mobilidade e Sanidade: 29.000,00 €. Segundo. –Determinar o seguinte cargo da Corporación para o seu desempeño en réxime de dedicación parcial, cunha dedicación mínima de 32 horas semanais, preferentemente de 8.30 a 15.00 horas, de luns a venres, e coa retribución bruta anual seguinte: – Alcalde-presidente: 35.000,00 € Terceiro. –As retribucións dos concelleiros estarán suxeitas ás variacións que se fixen para o persoal das administracións públicas na Lei de orzamentos xerais do Estado. Cuarto. –Os membros da Corporación que non teñan dedicación parcial percibirán pola concorrencia efectiva ás sesións dos órganos colexiados dos que formen parte as seguintes contías: – Plenos: 200 € – Comisións Informativas: 150 € – Xunta de Voceiros: 250 € – Xunta de Goberno Local: 250 € A asistencia a varias sesións do Pleno, Xunta de Goberno Local, Comisións Informativas e Xunta de Voceiros que teñan lugar nun mesmo día, computaranse como unha soa asistencia. Quinto. –Os membros da Corporación que realicen comisións de servizo fóra do termo municipal terán dereito a ser indemnizados mediante axudas de custo polo importe establecido para o Grupo I no Real decreto 462/2002, do 24 de maio. Terán, así mesmo, dereito a ser indemnizados polos desprazamentos que realicen dentro do termo municipal por razón de servizo. En todo caso, no relativo ao réxime de xustificación e abono das indemnizacións, resultará de aplicación o sinalado no Real decreto 462/2002 e demais normativa estatal vixente na materia. Sexto. –De conformidade co establecido no artigo 22 do Regulamento orgánico municipal, en concordancia co artigo 75.5 da Lei 7/1985, do 2 de abril, reguladora das bases do réxime local, publíquense integramente no Boletín Oficial da Provincia, taboleiro de anuncios da Corporación e páxina web municipal, os anteriores acordos.» O que se publica para xeral coñecemento. Cambre, 9 de xullo de 2019. O alcalde en funcións P. D. (R. A. núm.1372/2019, do 5 de xullo) Juan González Leirós